தேசிகருடனிருந்த என்னைக்கண்டு மிக்க மகிழ்ச்சியை அடைந்ததோடு, “இவரை  எனக்கு நன்றாகத் தெரியும். இளமை தொடங்கியே தமிழ் படிக்க  வேண்டுமென்ற ஆவல் பலமாக இவருக்கு உண்டு. இவரைப் பாதுகாக்க  வேண்டும்” என்று தேசிகரிடமும் சொன்னார். தேசிகரை யாரேனும் கனவான்கள் பார்க்க வந்தால் பல விதமான  விஷயங்களைப் பற்றிப் பேசுவார்கள். இடையிடையே நான் தமிழ்ப்  பாடல்களைச் சொல்லிப் பிரசங்கம் செய்வேன். சுப்பிரமணிய தேசிகர்  விஷயமாகப் பிள்ளையவர்களும் வேதநாயகம் பிள்ளையும் இயற்றிய 